EA พุ่งเกือบ 6% นิวไฮตั้งแต่เข้าตลาดฯ ชูหุ้น growth stock ซื้อเป้า 46 บ.
EA พุ่งเกือบ 6% นิวไฮตั้งแต่เข้าตลาดฯ ชูหุ้น growth stock ซื้อเป้า 46.00 บ. โดย ณ เวลา 10.38 น. อยู่ที่ระดับ 42.25 บาท บวก 2.25 บาท หรือ 5.62% ด้วยมูลค่าซื้อขาย 578.58 ล้านบาท
31 ต.ค. 2560

ผู้สื่อข่าวรายงาน บริษัท พลังงานบริสุทธิ์ จำกัด (มหาชน) หรือ EA ณ 10.38 น. อยู่ที่ระดับ 42.25 บาท บวก 2.25 บาท หรือ 5.62% ด้วยมูลค่าซื้อขาย 578.58 ล้านบาท ราคาหุ้นทำนิวไฮต่อเนื่องนับตั้งแต่เข้าตลาดเมื่อวันที่ 30 ม.ค.2556

บล.ธนชาต ระบุว่า  EA : เป็นหุ้น growth stock ยังโตสูงต่อเนื่องถึงปี 2019 จากสัญญาในมือที่จะทยอยดำเนินการ และมีโอกาสโตมหาศาลต่อเนื่องจาการขยายธุรกิจสู่แบตเตอรี่เก็บกักพลังงานซึ่งเป็นแนวโน้มของการพัฒนาอุตสาหกรรมไฟฟ้า
แนะนำ “ซื้อ” EA พื้นฐาน 46 บาท ด้วยปัจจัยสนับสนุนจาก 1) ผลการดำเนินงานไตรมาส 3/60 จะออกมาเติบโตทั้ง เทียบช่วงเดียวกันของปีก่อนและเทียบไตรมาสก่อนหน้า จากกำลังการผลิตไฟฟ้าพลังงานลมหาดกังหัน 126MW เริ่มผลิตไฟฟ้า และคาดว่ากำไรจะเติบโตต่อเนื่องในไตรมาส4/60
2) กำไรปี 2018 จะเติบโตต่อเนื่อง 19% เทียบช่วงเดียวกันของปีก่อนจากการรับรู้กำลังการผลิตไฟฟ้าหาดกังหันเต็มปี และกำลังการผลิตไฟฟ้าหนุมานขนาด 260MW จะทยอยผลิตไฟฟ้าตั้งแต่ไตรมาส4/61 เป็นต้นไป 3) ธุรกิจ energy storage หรือ ES จะเป็น  growth engine ถัดไป โดยมีแผนตั้งโรงงาน ES ขนาด 50Gwh